Victoria Quirino-Gonzalez

Ni Victoria "Vicky" Syquia Quirino-Gonzalez (nakaynakan a nagan iti Quirino; Mayo 18, 1931 – Nobiembre 29, 2006) ket isu idi ti maikadua nga anak a babai ni Presidente Elpidio Quirino. Gapu ta biudo ti amana idi, isu ket nagserbi a kas Umuna a Balasang iti Filipinas, ken isu ti nagbalin a kaubingan a nagtitulo iti dayta idi agtawen iti 16.

Ti inana ket ni Alicia Syquía, addamet dagiti tallo a kakabsatna, ken isuda amin ket pinatay babaen dagiti tropa ti Hapon idi sinakopda ti pagilian idi las-ud ti Maikadua a Sangalubongan a Gubat.

 Termino 
Nangirugi isuna iti titulo idi 1948, idi pimmusay ni Manuel Roxas ken sinukatan ti amana nga isu idi ket Bise Presidente ti Filipinas. Idi nagpatingga ti termino ti amana idi 1953, sinaruno idi isuna ni Luz Magsaysay.

Iti panagsurot iti tradision, ni Quirino-González ket nakiramraman kadagiti aktibidad iti sosio-sbiko. Isuna idi ti maikadua nga anak ti presidente a babai a nagdebutante idiay Palasio Malakaniang, ken nakaaramid manen iti pakasaritaan a kas ti immuna nga anak a babai ti presidente a nagasawa iti Palasio idi inasawan ti immuna nga asawana, ni Luis "Chito" González.

 Naladaw a biag ken ipupusay 
Isu ket naulimek ngem aktibo a nakiramraman iti panagsuporta kadagiti punganay a sosial kadagiti naladaw a biagna.
Pimmusay isuna idi Nobiembre 29, 2006 iti tawen a 75.

Dagiti apona ket mairaman da Victoria Álvarez de Toledo y González, María Álvarez de Toledo y González ken Lucía Álvarez de Toledo y González, dagiti anak a babai dagiti anakna ababai ket da María Victoria González Quirino ken Manuel Álvarez de Toledo y Mencos.

 Dagiti nagibasaran 
Remembering Vicky Quirino

Kategoria:1931 a pannakaipasngay
Kategoria:2006 nga ipupusay
Kategoria:Tattao nga Ilokano